**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՍԵՊՏԵՄԲԵՐԻ 10-Ի N 1035-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **ՀՀ ֆինանսների նախարարություն** | **07.10.2022** |
| **N 01/8-3/17281-2022** |
| Ուսումնասիրելով Ձեր ս.թ. սեպտեմբերի 26-ի N ՄՆ/ՔՀ-3-3/24376-2022 գրությամբ ներկայացված «Հայաստանի Հանրապետության կառավարության 2015 թվականի սեպտեմբերի 10-ի N 1035-Ն որոշման մեջ լրացումներ կատարելու մասին»  ՀՀ կառավարության որոշման նախագիծը հայտնում ենք, որ ՀՀ ֆինանսների նախարարությունը առարկություններ չունի: | **Ընդունվել է ի գիտություն։** |
| 1. **ՀՀ առողջապահության նախարարություն** | **29.09.2022** |
| **N ԱԱ/02.2/23327-2022** |
| Նախագծում որպես լիազորող նորմ նշված է նաև «Հաշմանդամություն ունեցող անձանց իրավունքների մասին» օրենքի 9-րդ հոդվածի 1-ին մասի 2-րդ կետի «է» ենթակետը:  Հաշվի առնելով, որ Նախագիծը հանդիսանում է լրացնող իրավական ակտ, ինչպես նաև այն, որ «Հաշմանդամություն ունեցող անձանց իրավունքների մասին» օրենքի 9-րդ հոդվածի 1-ին մասի 2-րդ կետի «է» ենթակետը լրացվում է որպես հիմնական իրավական ակտի լիազորող նորմ, առաջարկվում է Նախագծում որպես լիազորող նորմ սահմանել միայն «Նորմատիվ իրավական ակտերի մասին» օրենքի 33-րդ և 34-րդ հոդվածները: | **Ընդունվել է։** |
| **3․ ՀՀ արդարադատության նախարարություն** | **07.11.2022** |
| **N 01/27.1/49284-2022** |
| Նախագծի 1-ին կետի համաձայն՝ ՀՀ կառավարության 2015 թվականի սեպտեմբերի 10-ի թիվ 1035-Ն որոշման մեջ նախատեսվում են կատարել լրացումներ՝ հիմք ընդունելով «Հաշմանդամություն ունեցող անձանց իրավունքների մասին» օրենքի 9-րդ հոդվածի 1-ին մասի 2-րդ կետի «է» ենթակետի պահանջները, որոնց համաձայն ՀՀ կառավարությունը հաստատում է՝ աջակցող միջոցների պետական հավաստագրերի, ինչպես նաև առանց պետական հավաստագրի տրամադրվող աջակցող միջոցների համար նախատեսված փոխհատուցման գումարի չափը:  Այդ առումով հայտնում ենք, որ վերոհիշյալ լրացման արդյունքում անհամապատասխանություն է առաջանում ՀՀ կառավարության 2015 թվականի սեպտեմբերի 10-ի թիվ 1035-Ն որոշման (այսուհետ՝ որոշում) վերնագրի և բովանդակության միջև, ուստի անհրաժեշտ է խմբագրել նաև որոշման վերնագիրը, մասնավորապես, լրացնել դրույթ **աջակցող միջոցների պետական հավաստագրերի, ինչպես նաև առանց պետական հավաստագրի տրամադրվող աջակցող միջոցների համար նախատեսված փոխհատուցման գումարի չափի** մասին: Հիշյալ դիտողությունը բխում է «Նորմատիվ իրավական ակտերի մասին» օրենքի 12-րդ հոդվածի 1-ին մասի պահանջներից: | **Ընդունվել է։**  Նախագծում կատարվել է համապատասխան փոփոխություն։ |